Patrik Ogilwie

Patrik Ogilwie (1606-1674) oli Suomessa asunut, skotlantilaissukuinen sotilas ja maaherra.

Ogilwien isä oli skotti William Ogilwie, joka oli tullut Ruotsin palvelukseen.

Patrik Ogilwie oli majuri Turun läänin jalkaväkirykmentissä 10.10.1632 ja everstiluutnantti samassa rykmentissä 4.7.1642. Hänet mainitaan Ruotsiin naturalisoituna aatelismiehenä 1642 ja hänet otettiin Ruotsin ritarihuoneelle vuonna 1642 numerolla 277. Hän oli eversti Turun jalkaväkirykmentissä 30.5.1655 ja Viipurin itäisen jalkaväkirykmentin eversti 3.8.1657. Hänet nimitettiin Käkisalmen läänin maaherraksi 1.8.1660. Patrik Ogilwie oli aikanaan Suomen rikkaimpia miehiä.

Ogilwie kuoli keväällä 1674. Hänet haudattiin 13.12.1674 Turun tuomiokirkkoon kasvatti-isänsä, vuonna 1621 kuolleen eversti Samuel Cockburnin hautaan.

Lähteet

Ogilwie nr 277 - Gustaf Elgenstierna, Den introducerade svenska adelns ättartavlor

Suomalaiset upseerit
Suomen maaherrat
Suomen skotlantilaiset
Vuonna 1606 syntyneet
Vuonna 1674 kuolleet